9 красавіка ў 15.00 гледачоў усцешаць бездакорным выкананнем народных мелодый і песень два выдатныя калектывы Смаргонскай дзіцячай школы мастацтваў імя М. К. Агінскага – народны ансамбль “Явар” і ўзорны ансамбль народнай песні “Кучарочкі”. Гэтыя калектывы ўжо даўно заваявалі прызнанне смаргонскай публікі, а запрашэнне іх на канцэртную сцэну музея-сядзібы Агінскага — сведчанне таго, што песні і мова насельнікаў гэтай зямлі не маглі быць абыякавыя славутаму кампазітару, які пражыў тут шмат гадоў і перажыў пры гэтым важныя падзеі свайго жыцця.